CELEX: 62009TN0114
Language: fi
Date: 2009-03-24 00:00:00
Title: Asia T-114/09: Kanne 24.3.2009 — Viasat Broadcasting UK v. komissio

20.6.2009   
            
            
               FI
            
            
               Euroopan unionin virallinen lehti
            
            
               C 141/43
            
         Kanne 24.3.2009 — Viasat Broadcasting UK v. komissio
   (Asia T-114/09)
   2009/C 141/93
   Oikeudenkäyntikieli: englanti
   
      Asianosaiset
   
   
      Kantaja: Viasat Broadcasting UK Ltd (Lontoo, Yhdistynyt kuningaskunta) (edustajat: asianajajat S. Kalsmose-Hjelmborg ja M. Honoré)
   
      Vastaaja: Euroopan yhteisöjen komissio
   
      Vaatimukset
   
   
               —
            
            
               Euroopan komission 4.8.2008 asiassa N 287/2008 tekemä päätös on kumottava, ja
            
         
               —
            
            
               komissio on velvoitettava korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kantaja hakee kanteellaan komission 4.8.2008 asiassa N 287/2008 (1) tekemän sellaisen päätöksen kumoamista, jolla komissio hyväksyi EY 87 artiklan 3 kohdan c alakohdan perusteella Tanskan valtion TV 2 Danmark AS:lle (jäljempänä TV 2) myöntämän pelastamistuen.
   Kantajan mukaan tuki ei ole 87 artiklan 3 kohdan c alakohdan mukainen, koska sillä rikotaan kyseisessä määräyksessä vahvistettua suhteellisuusperiaatetta, jonka mukaan mainittu tuki ei saa muuttaa ”kaupankäynnin edellytyksiä yhteisen edun kanssa ristiriitaisella tavalla”. Kantajan mukaan komissio teki ensinnäkin oikeudellisen virheen, etenkin kun se katsoi, että TV 2:n tapauksessa oli kyse ”vaikeuksissa olevasta yrityksestä” valtiontuesta vaikeuksissa olevien yritysten pelastamiseksi ja rakenneuudistukseksi annetuissa yhteisön suuntaviivoissa (2) tarkoitetulla tavalla. Toiseksi komissio teki kantajan mukaan oikeudellisen virheen, kun se katsoi, että pelastamistuki rajoittui siihen määrään, joka oli tarpeen TV 2:n elinkeinotoiminnan ylläpitämiseksi ja mainittu tuki pidettiin tasolla, joka ei sallisi TV 2:n investointeja uusiin toimintoihin tai aggressiivista käyttäytymistä kaupallisilla markkinoilla. Kolmanneksi komissio teki kantajan mukaan oikeudellisen virheen, kun se jätti ottamatta huomioon TV 2:n aiemmin saaman valtiontuen.
   
      (1)  Tiivistelmä oikeudenkäynnin kohteena olevasta päätöksestä julkaistiin Euroopan unionin virallisessa lehdessä (EUVL 2009 C 9, s. 2), ja päätöksen ei-luottamuksellinen versio julkaistiin osoitteessa http://ec.europa.eu/community_law/state_aids/
   
      (2)  Yhteisön suuntaviivat valtiontuesta vaikeuksissa olevien yritysten pelastamiseksi ja rakenneuudistukseksi (EUVL 2004 C 244, s. 2).